Na osnovu čl. 116 i 222 Zakona o planiranju prostora i izgradnji objekata, („Službeni list CG”, br. 64/17, 44/18, 63/18, 11/19, 82/20, 86/22 i 4/23) i člana 38 stav 1 tačka 4 Zakona o lokalnoj samoupravi („Službeni list CG”, br. 2/18, 34/19, 38/20, 50/22 i 84/22) i člana 35 stav 1 tačka 6 Statuta opštine Nikšić („Službeni list CG - Opštinski propisi”, br. 31/18 i 21/23), Skupština opštine Nikšić, na sjednici održanoj\_\_\_\_\_\_\_\_\_\_2023. godine, donijela je

ODLUKU

o

Izmjenama i dopunama Programa privremenih objekata na teritoriji opštine Nikšić

Član 1

Donose se Izmjene i dopune Programa privremenih objekata na teritoriji opštine Nikšić (u daljem tekstu Izmjene i dopune Programa).

Član 2

Izmjene i dopune Programa privremenih objekata obuhvataju teritoriju opštine Nikšić, odnosno lokacije u detaljnoj i prostornoj razradi na opštinskom zemljištu i privatnoj svojini do privođenja planske dokumentacije namjeni.

Član 3

Izmjene i dopune Programa se donose za period važenja Programa privremenih objekata na teritoriji opštine Nikšić, koji je usvojen 2019.godine za period važenja od 5 godina.

Član 4

Izmjene i dopune Programa su urađene u analognoj i digitalnoj formi. Izmjene i dopune Programa se sastoje iz tekstualnog i grafičkog dijela.

Član 5

Za realizaciju Izmjena i dopuna Programa nadležni su organi lokalne i državne uprave zaduženi za poslove uređenja prostora.

Član 6

Izmjene i dopune Programa će se realizovati u skladu sa opštinskim odlukama kojima se propisuju lokalni javni prihodi.

Član 7

Ova odluka stupa na snagu osmog dana od dana objavljivanja u “Službenom listu Crne Gore - Opštinski propisi".

Broj: 01-030-

Nikšić, 2023.godine

SKUPŠTINA OPŠTINE NIKŠIĆ

P r e d s j e d n i k

Nemanja Vuković s.r.

**OBRAZLOŽENJE**

**I PRAVNI OSNOV**

Pravni osnov za donošenje Odluke o izmjenama i dopunama Programa privremenih bjekata sadržan je u članu 116 i 222 Zakona o planiranju prostora i izgradnji objekata („Službeni list CG“, br. 64/17, 44/18, 63/18 i 82/20), članu 38 tačka 2 Zakona o lokalnoj samoupravi („Službeni list CG“, br. 2/18, 34/19 i 38/20) i članu 35 stav 1 tačka 2 i članu 38 stav 1 Statuta Opštine Nikšić ("Službeni list CG - Opštinski propisi", broj 31/18).

Članom 116 Zakona o planiranju prostora i izgradnji objekata propisano je „Privremeni objekti postavljaju se odnosno grade u skladu sa Programom usklađenim sa državnim smjernicama razvoja arhitekture. Program iz stava 1 ovog člana sadrži, naročito: zone i smjernice sa urbanističkim uslovima za postavljanje privremenih objekata, kao i vrste, oblik i dimenzije privremenih objekata. Program donosi jedinica lokalne samouprave, za period od pet godina, a po prethodno pribavljenoj saglasnosti Ministarstva i organa državne uprave nadležnog za turizam i organa uprave nadležnih za zaštitu kulturnih dobara i zaštitu životne sredine u odnosu na zaštićena područja, kao i organa uprave nadležnog za saobraćaj u odnosu na privremene objekte uz državni put i organa lokalne uprave nadležnog za saobraćaj u odnosu na privremene objekte uz opštinski put.“

Dalje članom 222 pomenutog Zakona propisano je sledeće: „Program privremenih objekata će se donijeti u roku od 12 mjeseci od dana stupanja na snagu ovog zakona. Do donošenja programa iz stava 1 ovog člana, primjenjivaće se propisi jedinice lokalne samouprave o privremenim objektima donijeti do dana stupanja na snagu ovog zakona, odnosno propisi jedinica lokalne samouprave o privremenim objektima, koji se donesu do 31.12.2017. godine, kao i odredbe čl. 115 i 116 Zakona o uređenju prostora i izgradnji objekata ("Službeni list CG", br. 51/08, 34/11, 35/13 i 33/14).. Komunalna inspekcija, u jedinici lokalne samouprave koja je donijela program privremenih objekata, počeće da vrši inspekcijski nadzor u skladu sa ovim zakonom u roku od tri mjeseca od dana stupanja na snagu ovog zakona.”

Članom 38 tačka 2 Zakona o lokalnoj samoupravi i članom 35 stav 1 tačka 2 i članom 38 stav 1 Statuta opštine Nikšić („Službeni list CG - Opštinski propisi“ broj 31/18), propisano je da Skupština donosi propise i druge opšte akte, kao i da Skupština donosi Statut Opštine, poslovnik, odluke, rješenja, zaključke, povelje, preporuke, planove, programe i druge akte.

U članu 45 tačka 2 Zakona o lokalnoj samoupravi propisano je da skupština donosi propise i druge opšte akte.

**II RAZLOZI ZA DONOŠENJE ODLUKE**

Obzirom na veliko interesovanje korisnika privremenih objekata koji nijesu predviđeni Programom privremenih objekata, kako i zainteresovane javnosti za nove lokacije, Sekretarijat za uređenje prostora i zaštite životne sredine, radi izrade što kvalitetnijih izmjena i dopuna Programa privremenih objekata, uputio je Javni poziv zainteresovanim korisnicima prostora za dostavu inicijativa za izmjene i dopune Programa, odnosno za ucrtavanje privremenih objekata za koje su zainteresovani, a koji su razmotrani u proceduri izrade i donošenja izmjena i dopuna Programa.

U tom cilju zainteresovani korisnici prostora popunavali su Upitnike koji sadrži informacije neophodne za izmjenu i dopunu Programa, koje je u skladu sa Javnim pozivom bilo potrebno dostaviti u periodu od 17.11.2020.godien do 02.12.2020.godine. Kako bi se na što bolji način sagledao prostorni kontekst, Komisija u pomenutom sastavu je nakon prijema Upitnika obišla tražene lokacije, i to njih 127, koje su tražene kroz dostavljanje 102 upitnika.

Nakon detaljne analize prostornog konteksta, a imajući u vidu izrazito tešku epidemiološku i ekonomsku situaciju nastalu usled epidemije virusa Covid19, u cilju stvaranja okvira za poboljšanje i stimulisanje preduzetništva, sačinjen je Nacrt Izmjena i dopuna Programa privremenih objekata, koji je bio tema Javne rasprave u priodu od 03.02.2021.godine do 18.02.2021.godine.

Usled velikog interesovanja korisnika prostora održane su i dvije Javne tribine i to dana 15.02.2021.godine i 17.02.2021.godine

Shodno iznijetom, predlaže se Skupštini opštine Nikšić da donese Odluku o Izmjenama i dopunama Programa privremenih objekata na teritoriji opštine Nikšić

**V.D. S E K R E T A R-a**

**Milanka Radulović, dipl.ing.**